钦定古今图书集成/明伦汇编/官常典/第291卷 > 孙翊
## 钦定古今图书集成/明伦汇编/官常典/第291卷 > 孙翊

按《三国吴志》本传：翊字叔弼，权弟也。骁悍果烈，有兄
策风。太守朱治举孝廉，司空辟。建安八年，以偏将军
领丹阳太守，时年二十。后卒为左右边鸿所杀，鸿亦
即诛。子松为射声校尉、都乡侯，黄龙三年卒。蜀丞相
诸葛亮与兄瑾书曰：“‘既受东朝厚遇，依依于子弟’。又
子乔良器，为之恻怆。见其所与亮器物，感用流涕。”其
《悼松》如此，由亮养子乔咨述故云。